OpenLLM-France/wikimedia huggingface dataset:
# Sloanen Harresi Handia

Sloanen harresi handia gure unibertsoko galaxia kopuru izugarri batek osatzen duen horma erraldoi bat da. Bere aurkikuntza 2003ko urriaren 20an atera zen argitara, Princetongo Unibertsitateko J. Richard Gott III eta Mario Jurić zientzialarien eskutik. Hauek, ikerketa digitalerako Sloan espazio-teleskopioaren bidez lortutako datuetan oinarritu ziren. Aipatzekoa da, ikerketa hauek egiterakoan beste zientzialari batzuen laguntza ere eduki zutela.
Horma erraldoi honek, gutxi gorabehera, 1370 milioi argi-urteko luzeera du, hau da, 13 000 trilioi (13x10 $^{21}$) kilometro ingurukoa eta Lurretik mila milioi argi-urtera, edo, kokatuta dago. Beraz, harresi handi hau, 1989an Harvard Unibertsitateko Margaret Geller eta Juan Huchrak aurkitu zuten Harresi Handia baina hiru aldiz handiagoa da. Honek ez du esan nahi tamaina aldetik gaur egun ezagutzen den egitura kosmikorik esanguratsuena denik, izan ere, quasar-talde handi batzuk handiagoak dira, adibidez, Clowes-Campusano LQG, U1.11 eta Huge-LQG. Gainera, ezin dugu Hercules-Corona Borealiseko Harresi Handia aipatu gabe utzi, 2013an aurkitu zen horma handi honek ere erraz irabazten baitio handitasunean, izan ere, egitura kosmiko hau da gaur egun unibertso ikusgarrian ezagutzen den handiena.

## Ikus, gainera

* Harresi Handia (astronomia)
* Hercules-Corona Borealiseko Harresi Handia
* Unibertsoaren egitura eskala handian

## Kanpo estekak

* Datuak: Q497745
# Sloboda

Sloboda (errusieraz: слободá) Errusia, Ukraina eta Bielorrusiako historian izan den jendegune mota bat da. Valakia eta Moldavian ere antzeko kokalekuak zeuden, slobozie/slobozia deituak. Batzuk hiri-harresien kanpoaldeko auzoak ziren, baina askotan lurralde jendeztatu gabeak kolonizatzeko erabiltzen ziren. Beste lurraldeetako nekazariak eta langileak erakartzeko helburuz, Slobodako biztanleak zergak ordaintzetik salbuetsirik egoten ziren aldi luze batez (15 eta 25 urte artean). 1630 eta 1640 artean ehunka Slobody sortu ziren Moskoviako muga eskualdeetan, Sloboda Ukrainan bereziki.
XVIII. mendearen hasieran pribilegio horiek ezeztatu eta jendegune hauek herri, hirixka edo auzo bilakatu ziren arren, Sloboda hitzak askotan iraun zuen. Ukrainan, esate baterako, ehun leku inguruk sloboda edo slobidka terminoa daramate izenean.

## Erreferentziak

* ↑ "Sloboda", Brockhaus and Efron Encyclopedic Dictionary (1890-1906)
* 1 2 Sloboda Encyclopedia of Ukraine

## Kanpo estekak

* Datuak: Q1130491
* Multimedia: Sloboda / Q1130491
# Sloan (Iowa)

Sloan Iowako hiri bat da. Woodbury konderrian kokatua dago. 2010ean 973 biztanle zituen, 1,60 kilometro koadrotan banatuta.

## Ikus, gainera

* Woodbury konderria

## Kanpo estekak

* Datuak: Q1925355
* Multimedia: Sloan, Iowa / Q1925355
# Sloan udalerria, Woodbury konderria (Iowa)

Sloan udalerria Ameriketako Estatu Batuetako Iowa estatuko udalerri bat da, Woodbury konderrian. Azken zentsuaren arabera 1.164 biztanle zituen.

## Ekonomia

2020ko zentsuaren arabera, Sloan udalerriak 472 etxebizitza zeuden. Per capita diru-sarrerak 30.990 estatubatuar dolar ziren.

## Kanpo estekak

* Datuak: Q5853402
# Sloboda Ukraina

Sloboda Ukraina (ukraineraz: Слобiдська Україна, translit.: Slobids'ka Ukrayina) ekialdeko Europako eskualde historikoa da, XVII. eta XVIII. mendeetan Errusiar Tsarerriaren hego-mendebaldeko mugan garatu zena.

## Historia

XVI. mendearen hasieran, Severiaren hegoaldean hedatzen diren estepak oso lurralde bakartiak ziren. Horretaz baliatzen ziren Krimeako eta Nogaiko tartariarrak errusiar lurraldeetan urteroko erasoaldiak egiteko. Errusia eta Krimearen arteko gerra ugariren ondoren, errusiar monarkek kosakoen kokapena sustatu zuten eskualde honetan, mugazain moduan joka zezaten tatariar oldarraldien aurka. Kosakoez gain, ukrainiar nekazariak ere lurralde honetan kokatu ziren. Sloboda Ukraina izena sloboda deitutako jendegune motatik dator. Tsarraren mesedez, sloboda batera bizitzera joaten zirenak zergak ordaintzetik salbuetsirik egoten ziren aldi batez. XVIII. mendearen amaieran, Sloboda Ukrainan 523 slobody zeuden.
Katalina II.a Errusiakoak, 1765eko uztailaren 28ko aginduaren bidez, errejimentu kosakoak deuseztatu eta pribilejioak indargabetu zituen. Ordura arte lurralde autonomoa zen Sloboda Ukraina probintzia bilakatu zen (hiriburua Kharkiv). Probintzia 1835an deuseztatu zen eta handik aurrera zenbait berrantolaketa izan zituen. Sobietar Errepublika Sozialisten Batasuna eratu zelarik, iparraldea Errusiako Sobietar Errepublika Sozialista Federatiboaren barnean gelditu zen eta hegoaldea Ukrainako Sobietar Errepublika Sozialistaren barnean.
Gaur egun, Ukrainako zatiak Kharkiveko oblasta osoa eta Sumi, Donetsk eta Luhanskeko oblasten parte batzuk hartzen ditu. Errusiako zatia, berriz, Belgorod, Kursk eta Voronezh oblasten artean banaturik dago.

## Erreferentziak

* ↑ Sloboda Encyclopediaofukraine.com
* ↑ Slobidska Ukraine Encyclopediaofukraine.com

## Kanpo estekak

* (Ukraineraz) Slobodskaya Ukraine, sloboda-ua.livejournal.com
* Datuak: Q598570
* Multimedia: Sloboda Ukraine / Q598570
# Sloatsburg (New York)

Sloatsburg New York estatuko herri bat da. Rockland konderrian kokatua dago. 2010ean 3.039 biztanle zituen, 6,39 kilometro koadrotan banatuta.

## Ikus, gainera

* Rockland konderria

## Kanpo estekak

* Datuak: Q2294333
* Multimedia: Sloatsburg, New York / Q2294333
# Soissons-1 kantonamendua

Soissons-1 kantonamendua Frantziako kantonamendu bat da. Aisne departamenduan dago, Frantzia Garaia eskualdean. Guztira 15 udalerri ditu eta Soissons da bere hiriburua.

## Kanpo estekak

* Datuak: Q16535832
# Soira

Soira, izen generikoaz Amba Soira edo Emba Soira (3.013 m) Eritreako mendirik altuena da.
Etiopiar mendigunearen adarra den eta Rift Haran Handia mugatzen duten Eritreako Lur Garaietan dago. Debub ("Hegoaldea") zoba edo eskualdearen hego-ekialdean dago, Asmaratik 100 bat kmra.

## Jakingarriak

Mendiaren izena generikoaz lagunduta Amba Soira, Ambasoira edo Emba Soira da. Sowera transkripzioa ere erabiltzen da. Mendiak bere izena Asmarako hotel bati eta Etiopiatik banatu baino lehen zenbait liga irabazi zuen futbol talde bati eskaini dio.
Soira Eritrea eta Etiopiaren artean sakabanatutako Saho herriaren lurraldean dago.
Altuerarekin iturriak ez dira erabat ados jartzen: 3.013, 3.018, 2989 m... Lehena lehenetsi da, Eritreako Informazio Ministerioak ematen duena baita.

## Igoera

Senafe hiritik iparralderantz doan asfaltatutako errepidea hartzen da. Hortik baldintza oso kaskarretan dagoen pistatik ia 20 km ibili behar dira ekialderantz.
Azken zatia oinez egiten da eta denbora aldetik ordu batzuk ematen dira ezinbestean. Eskualdeak oso bisitari gutxi jasotzen ditu, ez da erraza hara heldu edota inguruetan ostatua hartzea eta Senafetik hegoalderantz (Tsorona-Zalambessa izeneko esparruan) muga adostu gabe dagoenez Eritrea eta Etiopiaren arteko gerra eremuetakoa izan zen 1998-2000an eta istilu armatu batzuk 2010ean errepikatu ziren.

## Erreferentziak

* ↑ Eritreako Informazio Ministerioa.
* ↑ Bareknaha: Home of Holy Men.
* ↑ Funtrivia.com.
* ↑ Asmera.nl.
* ↑ History of Football Sport in Eritrea at a Glance ( PART I).
* ↑ Eritreako herrien mapa Wikimedia Commonsen.
* ↑ Eritrea says 10 Ethiopian troop killed, Tvnz.co.nz.

## Ikus, gainera

* Eritrea
* Etiopiar mendigunea
* Rift Haran Handia

## Kanpo estekak

* (Ingelesez) Soira Peakbagger webgunean.
* (Ingelesez) Soira, Mountain forecast.
* Datuak: Q1753730
# Soissons-2 kantonamendua

Soissons-2 kantonamendua Frantziako kantonamendu bat da. Aisne departamenduan dago, Frantzia Garaia eskualdean. Guztira 14 udalerri ditu eta Soissons da bere hiriburua.

## Kanpo estekak

* Datuak: Q16535836
# Soissons

Soissons Frantziako hiri bat da. Aisne departamentuan dago, Frantzia Garaia eskualdean, eta Aisne ibaia bertatik igarotzen da.

## Hedadura eta biztanleria

12,32 kilometro karratuko hedadura du, eta, 1.999ko erroldaren arabera, bere biztanleria, 29.453 biztanlekoa da.

## Historia

Julio Zesarrek, Galietako Guda izeneko bere liburuan, Suessions izeneko herrixka bat aipatzen du. Ondoren, Augusto Erromatar Inperioko lehen enperadorea zelarik, Suessionum izeneko herria sortu zuten toki hortan bertan. Mendebaldeko Erromatar Inperioaren gainbeheraren azken aldera, Soissonseko erreinua sortu zen, Egidio erreinuko lehen erregea izan zelarik. 7 urte eman zituen erreinuko tronuan, 457tik, 464 arte. Bere ondorengoa, eta erreinuko azken gobernaria, bere seme Siagrio izan zen. 464. urtetik 486. urtea arte gobernatu zuen erreinua. Azken urte honetan bertan, Soissonsen bertan, Klovis I.a errege frankoen aurka borrokatu behar izan zuen Siagriok. Guda, frankoek irabazi zuten, eta Soissonseko erreinua frankoen mende geratu zen.
Karlomagnoren garaian ere, garrantzi handia izan zuen Soissonsek, bere inperioko Neustria erreinuaren hiriburu izan baitzen.
1918an, Lehen Mundu Gerraren barruan, bertan guda garrantzitsu bat egon zen alde batetik frantziar eta bere aliatuen eta bestetik alemaniarren artean.

## Ekonomia

Azken aldian, geroz eta gehiago, herriko ekonomia, nekazaritzara bideratzen ari da, azukre erremolatxaren landaketara batik bat.

## Ondasun nabarmenak

* Saint-Jean-des-Vignes abatetxea
* San Gervasio eta San Protasioren Katedrala
* Herriko etxea

## Ikus, gainera

* Soissonseko erreinua

## Kanpo estekak

* Datuak: Q167152
* Multimedia: Soissons / Q167152
# Soissonsko gudua (1918)

Soissonsko gudua ,Soissonnais eta Ourcqeko gudua (frantsesez: Bataille du Soissonnais et de L'Ourcq) izenarekin ere ezaguna, frantziarren eta alemaniarren arteko gudua izan zen Lehen Mundu Gerraren testuinguruan. 1918ko uztailaren 18tik 22ra iraun zuen.
Ferdinand Foch, Aliatuen Komandante Gorena, uztailaren 18an ofentsiba berri bat abian jarri zuen Paris mehatxatzen zuen irtengunea konkistatzeko nahian. Guda honetan frantziarrak 107.000 zauritu eta hildako izan zuten, alemaniarrak bestalde 168.000 zauritu eta hildako izan zuten.
Borroka amaitzean frantziarrak alemaniarrek Udaberriko Ofentsiban konkistatutako lurralde gehienak birkonkistatu zuten.
Adolf Hitlerrek, etorkizunean Alemaniako Kantzilerra izango zenak, abuztuaren 4an Soissonsen Lehen Klaseko Burdinazko Gurutzea jaso zuen.

## Kanpo estekak

* Datuak: Q4872406
* Multimedia: Battle of Soissons (1918) / Q4872406
# Soissonseko Erresuma

Soissonseko erreinua, edo zehatzago Soissons domeinuak, batzuetan Siagrioren lurraldea edo Siagrioren Erresuma, Mendebaldeko Erromatar Inperioaren gainbeheraren azken zatian existitu zen lurralde erromatar bat izan zen.
457. urtetik, 486 arte iraun zuen erreinuak. Erromatar Inperio barruko herriek gobernaturiko azken erromatar lurraldea izan zen. Ordutik aurrera, Mendebaldeko Inperioa izan zena, osorik, atzerritarren esku geratu zen.

## Lurraldea

Frantziako oraingo mapa batekin alderatuz gero, Normandia Garaia, Normandia Beherea, Frantziako Uhartea, Erdialdea, Borgoina zatitxo bat, Xanpaina-Ardena, Loirerria eskualdeen zati bat, Nord-Pas-de-Calais eskualderen hegomendebaldeko muturtxo bat eta Pikardia zati bat izango lirateke Mendebaldeko Erromatar Inperioaren gainbeheraren azken aldera, Soissonseko erreinuak hartu zuen lurraldea.

## Erregeak

Egidio izan zen Soissonseko erreinuko lehen erregea, eta bere erregealdiak, 457. urtetik, 464. urterarte iraun zuen, azken urte hontan hil zen arte.
Bigarrena, eta azkena, Siagrio izan zen, Egidioren semea. 464. urtetik, 486. urterarte. Azken urte honetan, erreinuko hiriburuan bertan, Soissons hirian, Klovis frankotarraren eta Siagrio galierromatarraren gudalosteen arteko guda gertatu zen. Klovis frankotarraren gudalosteek irabazi zuten gudualdia, eta, behin betirako, atzerritarren esku geratu zen, ordurarte, Mendebaldeko Erromatar Inperioa izan zen lurralde guztia.

## Kanpo estekak

* Datuak: Q1247508
* Multimedia: Domain of Soissons / Q1247508
# Soissonseko barrutia

Soissonseko barrutia Aisne departamenduaren barruan dagoen Frantziako barruti bat da. 100.627 biztanle ditu 1.243 kilometro koadrotan. Guztira 159 udalerri ditu. Bere hiriburua Soissons da.

## Kanpo estekak

* Datuak: Q702552
* Multimedia: Arrondissement Soissons / Q702552
# Solingen

Solingen Alemaniako Ipar Renania-Westfalia estatuko hiri bat da. Ruhr eskualdean hegoaldean dago. 2010ean 159.927 biztanle zituen. Labanen Hiria ezizena du, bertan ohituraz eta antzinatik ekoitzi ohi diren ezpata, labana, aizto eta guraizeei esker.

## Historia

Solingenen lehenengo aipamena 1067. urtekoa da. Herri txiki bat izan zen mendetan, baina aiztogintzaren industria handitzen zihoanez, XV. mendean harresiak jaso zituzten eta Solingen gotortu egin zen. Bavariako Passau herriarekin lehia handia izan zuen labana eta ezpaten kalitatea zela eta, azkenik Passauko sinboloa zen "otsoa" bere ezpatetan ere jartzea erabaki zuen.

## Ondasun nabarmenak

* Burg Gaztelua (Schloss Burg): Bergeko kondeen gaztelua zena 1133an hasi ziren eraikitzen, gaur egun erabat berriztatua dago.
* Müngsten zubia (Müngstener Brücke): Trenbidearen zubia da, 107 metroko altu dena.

## Hiri senidetuak

Solingen honako hiri hauekin senidetuta dago:
| Złotoryja (Polonia) (1955)  Gouda (Herbehereak) (1957)  Chalon-sur-Saône (Frantzia) (1960)  Blyth (Northumberland) (Erresuma Batua) (1962)  Jinotega (Nikaragua) (1985) | Ness Ziona (Israel) (1986)  Thiès (Senegal) (1990)  Aue (Alemania) (1990)  Concepción del Uruguay (Argentina) (2005) |

## Demografia

Ikus jatorrizko Wikidatako eskaera eta iturriak.

## Kanpo estekak

* Solingengo Udal webgunea (Alemanez)
* Datuak: Q2942
* Multimedia: Solingen / Q2942
# Solipsismo

Solipsismoa (latinezko [ego] solus ipse, euskaraz: «ni bakarrik existitzen naiz», esalditik ekarria) sinesmen metafisikoa da, hau da, norbera ziur egon daitekeen gauza bakarra bere gogamenaren existentzia dela, eta itxuraz inguratzen duen errealitatea ezaguezina da, eta, agian, norberaren niaren egoera mentalen parte besterik ez daiteke izan. Horrela, esperimentatzen ditugun objektu, pertsona eta gainerako guztiak gogamenaren jario hutsak lirateke, eta, beraz, gauza seguru bakarra norberaren existentzia da. Bestalde, gizabanako batek bere inguruan dagoela suposatzen duen guztia (berarentzat) benetan existitzen da, baina pertsona guztiek, berak izan ezik, kontzientzia eta/edo arima bat izan dezakete edo ez, eta Jainkoak edo jainko batek kontrolatu ditzakete.

## Erreferentziak

* ↑ Euskalterm: [Hiztegi terminologikoa] [2010]

## Kanpo estekak

* Datuak: Q181020
# Solis (Texas)

Solis Ameriketako Estatu Batuetako erroldak esleitutako leku bat da. Cameron konderrian dago, Texas estatuan. 722 biztanle ditu, 4,349415 kilometro koadroko azaleran banatuta.

## Ikus, gainera

* Cameron konderria

## Kanpo estekak

* Datuak: Q977673
# Solitoi

Matematikan eta fisikan, solitoia uhin-pakete bakartia da, deformatu gabe abiadura konstantean barreiatzen dena. Solitoiak ingurunearen efektu ez-linealen eta sakabanatzaileen deuseztapengatik sortzen dira. Solitoiak sistema fisikoak deskribatzen dituzten ekuazio diferentzial partzial ahulki ez-lineal eta sakabanatzaile mota askoren soluzioak dira.
John Scott Russell (1808–1882) ingeniariak deskribatu zuen lehen aldiz 1834an solitoiaren fenomenoa, Eskoziako Batasunaren Kanalean uhin bakarti bat ikusi ondoren. Russellek fenomenoa errepikatu zuen uhin-tanke batean eta "translazio-uhin" izena eman zion.

## Kanpo estekak

* Datuak: Q464949
* Multimedia: Solitons / Q464949
# Solita Apaolaza

Solita Apaolaza Garcia, ofizialki Maria Soledad Apaolaza Garcia, (Zegama, Gipuzkoa, 1929 - Ib. 2021eko urtarrilaren 28a) sendalari edo petrikilo ezaguna izan zen.
Bere burua sendalaritzat zuen eta belarrak bildu eta kataplasmak eta ukenduak egiten zituen arbasoengandik jasotako metodoak jarraituz modu tradizionalean. Sendabelarren inguruko jakintza zela eta, hainbat komunikabidetan azaldu izan zen, ezagun egin zelarik. Euskal Herritik kanpo ere, ezaguna izan zen, eta Alemania eta Txinako bezeroak izatera ere iritsi zen.
1960ko hamarkadan hasi zen bezeroak jasotzen, eta azaleko gaitzak, ile arazoak, erredura eta zauriak tratatzen espezializatu zen.
2017 urtean, bezero bati erreakzio alergikoa eragin zion ukendu bat saldu ziolako, salaketa jaso zuen. Salaketa honen ondorioz, Eusko Jaurlaritzako Osasun Sailak 27.000 euroko isuna ezarri zion Apaolazari.

## Erreferentziak

* ↑ (Gaztelaniaz) Ormazabal, Mikel. (2017-05-26). «Una curandera de 88 años que hacía “cremas secretas”, multada con 27.000 euros» El País ISSN 1134-6582. (Noiz kontsultatua: 2020-04-03).
* ↑ Goierritarra 111. zenbakia. (Noiz kontsultatua: 2020-04-03).
* ↑ Lartzanguren, Edu. «Aho biko belarrak» Berria (Noiz kontsultatua: 2020-04-03).
* Datuak: Q89371671
# Solilokio

Literaturan, solilokioa pertsonaiak bere buruarekin hitz egiten duen hizketa da, bere irudipen eta sentimenduak azalduz. Bereizi egin behar dira monologoa eta solilokioa; hain zuzen ere, monologoan pertsonaiak publikoari zuzentzen zaio baina solilokioan pertsonaiak beretzat hitz egiten du, publikoak zer esaten duen entzuten duen arren.

## Kanpo estekak

* Datuak: Q184528
# Solina udalerria

Solina Poloniako Behe Karpatoetako voivoderriko landa-udalerri bat da, Lesko barrutian kokatuta. 184,52 km²ko azalera du eta 2017ko datuen arabera 5305 biztanle zituen.

## Kanpo estekak

* Udalaren webgunea
* Datuak: Q2324784
ieaBehe Karpatoetako voivoderriko udalerriak :
# Solihull

Solihull Erresuma Batuko Ingalaterrako erdialdean dagoen Mendebaldeko Midlands konderriko herria da. Birminghamgo eremu metropolitarrean kokaturik, 2013an Erresuma Batuan bizitzeko lekurik onen izendatua izan zen.

## Herri eta hiri senidetuak

* Cholet (Frantzia)
* Main-Taunus-Kreis (Alemania)

## Erreferentziak

* ↑ Heather Saul. (2013-11-14). «Ten best places to live in the UK: Solihull comes top» The Independent.

## Kanpo estekak

* Udal webgunea (Ingelesez)
* Datuak: Q397343
* Multimedia: Solihull / Q397343
# Sphaerobolus stellatus

Sphaerobolus stellatus Geastraceae familiako onddo espezie bat da. Ez da inola ere jangarria. Oso ugaria da, baina ez da sumatzen luparik gabe.
Sinonimoak: Sphaerobolus stercorarius, Sphaerobolus impatiens, Sphaerobolus carpobulus.

## Deskribapena

Karpoforoa: Espezie oso txikia, gaztetan, peridioa itxita dagoenean, 1 eta 2 mm bitarteko diametroko esfera edo globo forman agertzen da, hori argi kolorekoa edo hori-laranja kolorekoa, heltzean, goiko muturretik irekitzen da, 6 punta edo lobulutik 9ra bitarteko izar forman, eta barrutik kolore biziagoa du. Lobulu hauek esfera hori baten formako errezeptakulu edo peridiolo bati eusten diote, eta barruan esporak ditu. Bola edo peridiolo hau, hezetasun eta tenperatura egokia dagoenean, kanpora jaurtitzen du eta metro bateko distantziara iristen da. Normalean eguerdian gertatzen da fenomeno hau. Fenomeno honen mekanismoa nahiko konplexua da, eta errezeptakuluaren ehunen egiturek hartzen dute parte, bost geruza desberdin ditu, eta ura xurgatzean presio osmotikoa handitzen dute, bola bere esporekin bortizki jaurtiz. Badirudi prozesu honetan ere garrantzi handia duela eguzkiaren argiak, bolatxoak jaurtitzeko norabidean eraginez.
Etimologia: Stellatus epitetoa bere izar forma irekiagatik du.

## Jangarritasuna

Ez da jangarria.

### Nahasketa arriskua

Espezie oso berezia, nahastezina.

## Sasoia eta lekua

Udatik negura, zur deskonposatuetan.

### Banaketa eremua

Kanada, Ameriketako Estatu Batuak, Mexiko, Erdialdeko Amerika, Txile, Brasil, Hegoafrika, Europa, Errusia, Mongolia, Erdialdeko Asia, Malaysia, Himalaiako eremua, Bangladesh, Japonia, Taiwan, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 684 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 537 or. ISBN 84-282-0541-X (T.3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q10671698
* Multimedia: Sphaerobolus stellatus / Q10671698
# Sonoma konderria (Kalifornia)

Sonoma konderria (ingelesez: Sonoma County) Kaliforniako konderri bat da, Ameriketako Estatu Batuetan. Hiriburua Santa Rosa da. 2010eko zentsuaren arabera 483.878 biztanle zituen, Sonoma kilometro koadroko azaleran.

## Geografia

Sonoma konderriak 4.578,96 kilometro koadro ditu. Horietatik 497,53 ura dira. Beste 4.081,43 lurra dira. Biztanleria dentsitatea 0,01 da.

## Demografia

2010eko zentsoan bizi ziren 483.878 pertsonetatik 440.457 txuriak edo hispanoak dira. Horietatik hispano edo latino kategorian 120.430 dira. 6.769 beltzak edo afroamerikarrak. 3.584 amerikar natiboak ziren eta 1.434 Hawaii edo Pazifikoko irletako natiboak. 17.777 asiarrak ziren. Bestelako arraza bat kategorian 913 biztanle daude. Bukatzeko euren burua arraza bat baino gehiagotan 12.944 pertsonek kokatzen zuten.

### Biztanleria piramidea
## Kanpo estekak

* Datuak: Q108067
* Multimedia: Sonoma County, California / Q108067
# Sonora (generoa)

Sonora Colubridae familiako narrasti genero bat da. Mexikoko iparraldean eta Ameriketako Estatu Batuetako hegoaldean bizi dira.

## Espezieak

* Sonora aemula (Cope, 1879)
* Sonora michoacanensis (Dugès, 1884)
* Sonora mutabilis Stickel, 1943
* Sonora semiannulata Baird & Girard, 1853

## Kanpo estekak

* Datuak: Q3490685
* Multimedia: Sonora (genus) / Q3490685
* Espezieak: Sonora
# Sonoma (Kalifornia)

Sonoma Kaliforniako hiri bat da. Sonoma konderrian kokatua dago. 2010ean 10.648 biztanle zituen, 7,1 kilometro koadrotan banatuta.

## Ikus, gainera

* Sonoma konderria

## Kanpo estekak

* Datuak: Q11592
* Multimedia: Sonoma, California / Q11592
# Sonora (Texas)

Sonora Texasko hiri bat da. Sutton konderrian kokatua dago. 2010ean 3.027 biztanle zituen, 5,31 kilometro koadrotan banatuta.

## Ikus, gainera

* Sutton konderria

## Kanpo estekak

* Datuak: Q982510
* Multimedia: Sonora, Texas / Q982510
# Sonora (filma)

Sonora, 1969an Alfonso Balcázar zine zuzendari espainiarrak zuzendutako spaghetti western generoko film bat da.

## Istorioa

* Oharra: Atal honek istorio osoa edo amaiera argitzen du.
Film honek, bere emaztea hil zuten gaizkileen aurka mendeku bila dabilen historia kontatzen du.

## Aktoreak

* Gilbert Roland
* George Martin
* Jack Elam
* Tony Norton
* Hugo Blanco
* Gérard Tichy
* Diana Lorys
* Donatella Turri
* Rosalba Neri

## Kanpo estekak

* Datuak: Q461175
Txantiloi:Zinema zuzendaria
# Sonora (Kalifornia)

Sonora Kaliforniako hiri bat da. Tuolumne konderrian kokatua dago. 2010ean 4.903 biztanle zituen, 7,9 kilometro koadrotan banatuta.

## Ikus, gainera

* Tuolumne konderria

## Kanpo estekak

* Datuak: Q953567
* Multimedia: Sonora, California / Q953567